ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
குழந்தைகள் பாதுகாப்பு குறித்த ஐந்தாவது மண்டல கருத்தரங்கம் குவஹாத்தியில் நடைபெற்றது
பெண்கள் மற்றும் குழந்தைகள் மேம்பாட்டு அமைச்சகத்தின் சார்பில் குழந்தைகள் பாதுகாப்பு மற்றும் குழந்தைகள் நலன் குறித்த ஐந்தாவது ஒரு நாள் மண்டல கருத்தரங்கம் குவஹாத்தியில் இன்று  நடைபெற்றது. அசாம், அருணாச்சல பிரதேசம், மிசோரம், நாகாலாந்து, மேகாலயா, திரிபுரா, சிக்கிம் ஆகிய 7 மாநிலங்களின் பிரதிநிதிகள் இதில் பங்கேற்றனர்.
கருத்தரங்கில் குழந்தைகள் நலக் குழுக்கள், இளைஞர் நீதி வாரியங்கள், கிராம குழந்தைகள் பாதுகாப்புக் குழு உறுப்பினர்கள், அங்கன்வாடி பணியாளர்கள் என 1200 பேர் கலந்து கொண்டனர். குழந்தை பாதுகாப்பு மற்றும் குழந்தைகள் நலன் தொடர்பான பிரச்சினைகள் குறித்த விழிப்புணர்வை அதிகரிப்பதை நோக்கமாகக் கொண்டு நாடு முழுவதும் நடத்தப்படும் மண்டல கருத்தரங்குகளின் ஒரு பகுதியாக இந்தக் கருத்தரங்கம் நடைபெற்றது.
கருத்தரங்கில் மத்திய பெண்கள் மற்றும் குழந்தைகள் மேம்பாட்டுத்துறை இணை அமைச்சர் டாக்டர் முஞ்சபரா மகேந்திரபாய், பெண்கள் மற்றும் குழந்தைகள் மேம்பாட்டுத்துறை கூடுதல் செயலாளர் திரு சஞ்சீவ் குமார் சத்தா மற்றும் தேசிய குழந்தைகள் உரிமைகள் பாதுகாப்பு ஆணையத்தின்  தலைவர் திரு பிரியங்க் கனோங்கோ உள்ளிட்டோர் கலந்து கொண்டனர்.
இந்நிகழ்ச்சியில், பேசிய மத்திய இணை அமைச்சர் டாக்டர் முஞ்பாரா மகேந்திரபாய், குழந்தைகள் நலன்களைக் கருத்தில் கொண்டு சிறார் நீதி பராமரிப்பு மற்றும் பாதுகாப்பு அமைப்பு வலுப்படுத்தப்பட்டுள்ளதாகக் கூறினார்.
சிறார் நீதி  சட்டத்தால் குறிப்பிடத்தக்க மாற்றங்கள் ஏற்பட்டுள்ளதாகவும் அவர் தெரிவித்தார்.
கப்பல் போக்குவரத்து அமைச்சகம்
இந்தோ – பங்களாதேஷ் நிர்ணயிக்கப்பட்ட வழித்தடத்தின் வழியாக பிரம்மபுத்ராவில் ஹால்தியாவிலிருந்து சரக்குப் போக்குவரத்தை நிறைவு செய்த மிக நீளமான கப்பல் பாண்டு துறைமுகத்தில் நங்கூரம் பாய்ச்சியுள்ளது
பிரம்மபுத்ரா நதியில் மிக நீளமான எம்வி ராம்பிரசாத் பிஸ்மில் கப்பல் பயணித்துள்ளதை அடுத்து அந்த வழித்தடத்தில் பெரிய கப்பலை இயக்கி மத்திய துறைமுகங்கள், கப்பல் போக்குவரத்து மற்றும் நீர்வழிகள் அமைச்சகம் சாதனை படைத்துள்ளது.
90 மீட்டர் நீளமும், 26 மீட்டர் அகலமும் கொண்ட இந்த கப்பல், கொள்கத்தாவின் ஹால்தியா தளத்திலிருந்து சரக்குப் போக்குவரத்தை நிறைவு செய்து சோதனை ஓட்டத்தை முடித்துள்ளது. தற்போது கவுகாத்தியில் உள்ள பாண்டு துறைமுகத்தில் அந்த கப்பல் நங்கூரம் பாய்ச்சி நிற்கிறது. இந்த கப்பலுடன் டிபி கல்பனா சாவ்லா, டிபி ஏபிஜே அப்துல்கலாம் என்ற இரண்டு படகுகளின் பயணத்தை கடந்த மாதம் 16-ந் தேதி ஹால்தியாவின் ஷியாமா பிரசாத் முகர்ஜி துறைமுகத்திலிருந்து மத்திய துறைமுங்கள், கப்பல் போக்குவரத்து மற்றும் நீர்வழித்துறை, ஆயூஷ் அமைச்சர் திரு சர்பானந்த சோனாவால் கொடியசைத்து தொடங்கிவைத்தார்.
கொல்கத்தாவிலிருந்து கவுகாத்தி வரை, இந்தோ-பங்களாதேஷ் நிர்ணய வழித்தடத்தில், பெரிய கப்பலின் இந்த சோதனை ஓட்டம் நடைபெற்றிருப்பது முக்கியத்துவம் வாய்ந்ததாக கருதப்படுகிறது. ஜாம்ஷெட்பூர் டாடா உருக்காலையிலிருந்து 1793 மெட்ரிக் டன் இரும்பு கம்பிகள் கப்பலில் ஏற்றிச் செல்லப்பட்டன.
வடகிழக்கு மாநிலத்தின் வளர்ச்சியை கருத்தில் கொண்ட பிரதமர் நரேந்திர மோடியின் தொலைநோக்குப் பார்வைக்கேற்ப, நீர்வழிப் போக்குவரத்து புத்துயிர் பெற்றுள்ளதாக மத்திய அமைச்சர் சர்பானந்த சோனாவால் கூறியுள்ளார். நீர்வழிப் போக்குவரத்து செலவு குறைவாக உள்ளதுடன், சுற்றுச்சூழலுக்கு உகந்ததாகவும் இருப்பதாக அவர் தெரிவித்தார்.
பிரம்மபுத்ராவின் வழியாக கப்பல் போக்குவரத்தை அதிகரிக்கும் நோக்கத்துடன் மத்திய அரசும், பங்களாதேஷ் அரசும் 80:20 விகிதத்தில் தூர்வாரும் பணியை மேற்கொண்டன. இந்தப் பணிகள் அமைச்சர் திரு சர்பானந்த சோனாவால் தனிப்பட்ட கவனத்தை செலுத்தி மேற்பார்வையிட்டார் என்பது குறிப்பிடத்தக்கது.
இதற்கு முன்பு எம்வி லால்பகதூர் சாஸ்திரி கப்பல் 200 மெட்ரிக் டன் உணவு தானியத்தை இந்திய உணவுக் கழகத்திற்காக பாட்னாவிலிருந்து பாண்டு வரை பயணித்து கொண்டு சென்றது குறிப்பிடத்தக்கது.
மேலும் கூடுதல் விவரங்களுக்கு இதன் ஆங்கில செய்திக் குறிப்பை காணலாம் https://pib.gov.in/PressReleasePage.aspx?PRID=1806092
பாதுகாப்பு அமைச்சகம்
ஐஎன்எஸ் கலிங்காவில் ‘அக்னிபிரஸ்தா’ ஏவுகணைப் பூங்கா அமைக்கப்படும்.
ஐஎன்எஸ் கலிங்காவில் ‘’அக்னிபிரஸ்தா’’ என்னும் ஏவுகணைப் பூங்காவுக்கு மே 28-ஆம் தேதி கட்டளை அதிகாரி ராஜேஷ் தேப்நாத் , கிழக்கு மண்டலத் தலைமைத் தளபதி வைஸ் அட்மிரல் அதுல் குமார் ஜெயின் முன்னிலையில் அடிக்கல் நாட்டினார்.
ஏவுகணைப் பூங்கா ‘’அக்னிபிரஸ்தா’’ பணி நிறைவடைந்ததும், 1981-ஆம் ஆண்டு தொடங்கப்பட்ட கிழக்குக் கடற்படைக் கட்டளைத் தளத்தின் ஐஎன் எஸ் கலிங்காவில் பணியாற்றிய, அனைத்து அதிகாரிகள், மாலுமிகள், உதவிப் பணியாளர்களுக்கு அர்ப்பணிக்கப்படும். 2018 - 2019-ஆம் ஆண்டுக்கான பெருமைமிகு விருதை ஐஎன்எஸ் கலிங்கா பெற்றதைக் குறிக்கும் வகையில் இந்தப் பூங்கா அமைக்கப்படுகிறது.
1981 முதல் இன்று வரையிலான ஐஎன்எஸ் கலிங்காவின் ஏவுகணை வரலாற்றின் காட்சிப்படுத்துவதை ‘’ அக்னிபிரஸ்தா’’ நோக்கமாகக் கொண்டுள்ளது. ஏவுகணைகளின் தோற்றம், தரை ஆதரவு உபகரணத்தின் தோற்றத்துடன் அமைக்கப்படும் ஏவுகணைப் பூங்கா, இந்தத் தளம் கையாண்ட ஏவுகணைகளின் உருவாக்கத்தைப் பிரதிபலிப்பதாக அமையும். உள்தளத்தில் மறுசீரமைக்கப்பட்ட , பயன்படுத்தப்பட்ட பொருள்களிலிருந்து உருவாக்கப்பட்டவை காட்சிப்படுத்தப்படும். 1988 - 1991 காலகட்டத்தில், இந்தியக் கடற்படையில் சேவை புரிந்து வந்த பழைய நீர்மூழ்கிக் கப்பலான ‘சக்ரா’ - விலிருந்து நீருக்கு அடியிலிருந்து ஏவப்பட்ட பி-70 ‘அமெடிஸ்ட்’ முக்கிய ஈர்ப்பாகும்.
பள்ளிக் குழந்தைகளில் இருந்து கடற்படைப் பணியாளர்கள் மற்றும் அவர்களது குடும்பத்தினரின், ஏவுகணைகள் மற்றும் அவை தொடர்பான தொழில்நுட்பங்களை அறிந்துகொள்ளும் ஆவலைப் பூர்த்தி செய்வதுடன், ஊக்குவிக்கும் விவரங்களை வழங்கும் ஓரிடமாகவும் ‘’ அக்னிபிரஸ்தா’’ திகழும். இதன் உரிமையாளர் என்ற பெருமை உணர்வைப் பிரதிபலிக்கும் விதமாகவும், நம்பகத்தன்மை, ஒவ்வொரு முறையும் இலக்கைத் தாக்கும் துல்லியம் கொண்ட ஆயுதங்களை உருவாக்கிய, பதவி வேறுபாடு இன்றி அனைத்துப்பணியாளர்களின் பங்களிப்பை இது எடுத்துக்காட்டுவதாக அமையும்.
------------
(Visitor Counter : 258
எஃகுத்துறை அமைச்சகம்
தேசிய கனிம வளர்ச்சிக் கழகம் மூன்றாவது காலாண்டில் சிறந்த உற்பத்தியை பதிவு செய்தது
நிதியாண்டின் மூன்றாவது காலாண்டில் இதுவரை இல்லாத அளவில் தனது மிகச் சிறந்த செயல்திறனை தேசிய கனிம வளர்ச்சிக் கழகம் பதிவு செய்துள்ளது. நிதியாண்டு 23இன் மூன்றாவது காலாண்டில் 10.66 மில்லியன் டன் உற்பத்தி செய்து இந்த சாதனையை அந்த நிறுவனம் படைத்துள்ளது. நடப்பு நிதியாண்டின் முதல் 9 மாதங்களிலேயே முதன்முறையாக அந்த நிறுவனம் ரூ.11,816 கோடி விற்றுமுதலை பதிவு செய்திருப்பதாக பிப்ரவரி 14-ஆம் தேதி நடைபெற்ற நிறுவனத்தின் வாரியக் குழு கூட்டத்தில் தெரிவிக்கப்பட்டது.
வரி செலுத்துவதற்கு முன்பு நிறுவனத்தின் லாபம் ஒன்பது மாதங்களில் ரூ. 4351 கோடியாகவும், வரி செலுத்திய பிறகு இந்த தொகை ரூ. 3252 கோடியாகவும் இருந்தது. தேசிய கனிம வளர்ச்சிக் கழகம் நிதியாண்டு 23இன் மூன்றாவது காலாண்டில் 10.66 மில்லியன் டன் இரும்பு தாதுக்களை உற்பத்தி செய்து, 9.58 மில்லியன் டன்னை விற்பனை செய்தது. முதல் மூன்று காலாண்டுகளில் 26.69 மில்லியன் டன் இரும்புத் தாதுக்கள் உற்பத்தி செய்யப்பட்டு, 25.81 மில்லியன் டன் விற்பனையான செய்யப்பட்டன.
இடைக்கால ஈவுத்தொகையாக ஒரு பங்குக்கு ரூ. 3.75 ஆக அறிவிக்கப்பட்டது.
இந்த செயல்திறனை எட்டியதற்காக, தேசிய கனிம வளர்ச்சிக் கழகத்தின் தலைமை மேலாண் இயக்குநர் திரு சுமித் டெப், தனது குழுவினருக்கு பாராட்டு தெரிவித்துள்ளார். இந்த ஆண்டு நிதிநிலை அறிக்கையில் மூலதன செலவு உயர்த்தப்பட்டிருப்பதால் உள்நாட்டு எஃகின் தேவை பெருமளவு உயரும் என்று அவர் நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1899322
சுற்றுச்சூழல் மற்றும் வனத்துறை அமைச்சகம்
தில்லியின் ஒட்டுமொத்த காற்றின் தரத்தில் முன்னேற்றத்திற்கான வலுவான அறிகுறிகள்
மத்திய மாசுக் கட்டுப்பாட்டு வாரியம் வழங்கிய தகவிலின்படி, தில்லியின் ஒட்டுமொத்த காற்றின் தரம் முன்னேற்றமடைந்துள்ளது. ஒட்டுமொத்த காற்றுத் தரக் குறியீடு இன்று 294-ல் இருந்து 113 புள்ளிகள் அதிகரித்து 407ஆக அதிகரித்துள்ளது.
என்சிஆர் மற்றும் அதைச் சுற்றியுள்ள பகுதிகளில் காற்றுத் தர மேலாண்மை ஆணையத்தின் தரப்படுத்தப்பட்ட செயல் திட்டத்தின் கீழ் நடவடிக்கை எடுப்பதற்கான துணைக் குழு இன்று கூடியது.இந்த சந்திப்பின் போது, கடந்த 24 மணி நேரத்தில் இப்பகுதியில் காற்றின் தர அளவுருக்களில் ஏற்பட்ட மாற்றம் குறித்து ஆராயப்பட்டது.
இந்திய வானிலை ஆய்வு துறையின் வானிலை முன்னறிவிப்பின்படி, தில்லியின் ஒட்டுமொத்த காற்றின் தரம் மேம்படத் தொடங்கும் என்பதற்கான வலுவான அறிகுறி உள்ளது. வரும் நாட்களில் இது பெரும்பாலும் ஏற்ற இறக்கமாக இருக்கும் என்று தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா பாதிப்பு: 1.47 லட்சமாகக் குறைவு
நாட்டில் தற்போது கொரோனா தொற்றுக்கு சிகிச்சை பெறுவோரின் எண்ணிக்கை 1.50 லட்சத்திற்கும் கீழ்  குறைந்துள்ளது. இது நாட்டின் மொத்த பாதிப்பில் 1.34 சதவீதமாகும்.
கடந்த 24 மணி நேரத்தில் 10,584 பேர் புதிதாக பாதிக்கப்பட்டுள்ள நிலையில், 13,255 பேர் குணமடைந்து வீடு திரும்பியுள்ளனர்.
பிப்ரவரி 22, 2021 காலை 8 மணி வரை, தமிழகத்தில் 3,85,600 பேர், புதுச்சேரியில் 10,337 பேர் உட்பட, நாடு முழுவதும் 1,17,45,552 பயனாளிகளுக்கு கொவிட் தடுப்பூசி போடப்பட்டுள்ளது.
2,44,877 முகாம்களில் 64,51,251 சுகாதாரப் பணியாளர்களுக்கும் , 12,58,177 சுகாதாரப் பணியாளர்களுக்கும் , 40,36,124 முன்கள ஊழியர்களுக்கும்  தடுப்பூசிகள் போடப்பட்டுள்ளன.
தடுப்பூசி வழங்கும் திட்டத்தின் 38-ஆம் நாளில்  12,560 முகாம்களில் 6,28,696 பயனாளிகளுக்கு  நாடு முழுவதும் தடுப்பூசி போடப்பட்டுள்ளது.
நாட்டில் குணமடைந்தவர்களின் எண்ணிக்கை 1,07,12,665 ஆக அதிகரித்துள்ளது. இதன்மூலம் குணமடைந்தவர்களின் எண்ணிக்கை 97.22 சதவீதமாக பதிவாகியுள்ளது.
கடந்த 24 மணி நேரத்தில் அதிகபட்சமாக மகாராஷ்டிராவில் 5,210 பேரும், கேரளாவில் 2,212 பேரும், தமிழ்நாட்டில் 449 பேரும் புதிதாக தொற்றுக்கு ஆளாகியுள்ளனர்.
கடந்த 24 மணிநேரத்தில் 78 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700115
((
குடியரசுத் தலைவர் செயலகம்
ஜெய்ப்பூரில் குடியரசுத் தலைவரைச் சிறப்பித்து வரவேற்பு அளிக்கப்பட்டது
ராஜஸ்தான் மாநிலம் ஜெய்ப்பூரில் குடியரசுத் தலைவர் திரு. ராம் நாத் கோவிந்த், தம்மைச் சிறப்பித்து அம்மாநில அரசு இன்று அளித்த வரவேற்பு நிகழ்ச்சியில் உரையாற்றினார்.
நிகழ்ச்சியில் பேசிய குடியரசுத் தலைவர் ராஜஸ்தான் மாநில மக்கள் தங்களது மாநிலம், மொழி மற்றும் மனித நெறிகளுக்கு மிகுந்த முக்கியத்துவம் அளிப்பவர்கள் என்று கூறினார். இயற்கைச் சீற்றங்கள் உள்ளிட்ட பல்வேறு சவால்களை இந்த ஆண்டு சந்தித்தபோதும், ராஜஸ்தான் மக்கள் தங்களது சமூக பொருளாதார மேம்பாட்டுத் தேடலை தொடர்ந்து நிலைநிறுத்தி வந்துள்ளனர் என்றார். கண்காட்சிகள், திருவிழாக்கள், கலை, இலக்கியம் உள்ளிட்ட தங்களது துடிப்பான வண்ணமிகு பண்பாட்டு பாரம்பரியத்தை அவர்கள் வளப்படுத்தி வந்துள்ளனர் என்றும் அவர் கூறினார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
============
(Visitor Counter : 85
தகவல் மற்றும் ஒலிபரப்பு அமைச்சகம்
மனதின் குரல் நிகழ்ச்சியின் 100-வது அத்தியாயம் தொடர்பான தேசிய மாநாட்டுக்கு மத்திய தகவல் ஒலிபரப்பு அமைச்சகம் நாளை ஏற்பாடு செய்துள்ளது: குடியரசு துணைத்தலைவர் திரு ஜெகதீப் தன்கர் மாநாட்டை தொடங்கி வைக்கிறார்- மத்திய அமைச்சர்கள் திரு அமித் ஷா, திரு அஸ்வினி வைஷ்ணவ் மற்றும் திரு அனுராக் தாக்கூர் பங்கேற்கின்றனர்
மனதின் குரல் நிகழ்ச்சியின் 100-வது அத்தியாயம் தொடர்பான தேசிய மாநாட்டுக்கு மத்திய தகவல் ஒலிபரப்பு அமைச்சகம் நாளை  ஏற்பாடு செய்துள்ளது. புதுதில்லியில் நடைபெறும் இந்த மாநாட்டை, தகவல் ஒலிபரப்புத்துறை அமைச்சர் திரு அனுராக் தாக்கூர் முன்னிலையில் குடியரசு துணைத்தலைவர் திரு ஜெகதீப் தன்கர் தொடங்கி வைக்கிறார். பிரதமர் திரு நரேந்திர மோடி நாட்டுமக்களிடையே தமது கருத்துகளை அகில இந்திய வானொலியின் மனதின் குரல் நிகழ்ச்சி மூலம் ஒவ்வொரு மாதமும், பகிர்ந்து கொண்டு வருகிறார். இந்த நிகழ்ச்சி இம்மாதத்துடன் 100வது அத்தியாயத்தை எட்டுவதையொட்டி இந்த மாநாட்டுக்கு ஏற்பாடு செய்யப்பட்டுள்ளது.
மனதின் குரல் நிகழ்ச்சியின் போது நாட்டின் பல்வேறு பகுதிகளைச்சேர்ந்த நபர்களின் சிறப்பான செயல்பாடுகள் குறித்து பிரதமர் சுட்டிக்காட்டி தேசத்துக்காக அவர்கள் ஆற்றிய பணிகள் குறித்து பாராட்டு தெரிவித்துள்ளார். அவ்வாறு சுட்டிக்காட்டப்பட்ட 100க்கும் மேற்பட்டவர்களும், இந்த மாநாட்டில் பங்கேற்கின்றனர்.
பிரதமரின் மனதின் குரல் உரை தொடர்பான இரண்டு நூல்களையும் குடியரசு துணைத்தலைவர் வெளியிட உள்ளார். தொடக்க அமர்வுக்கு பின்னர், நான்கு குழு விவாத அமர்வுகள் நடைபெறவுள்ளன. முதலாவது அமர்வில், மகளிர் சக்தி தொடர்பாக, விவாதிக்கப்படுகிறது. இரண்டாவது அமர்வு, கலாச்சாரம் தொடர்பாகவும், 3-வது அமர்வு, தற்சார்பு இந்தியா தொடர்பான கருப்பொருளிலும், 4-வது அமர்வு, மக்கள் பங்கேற்பு இயக்கங்கள் தொடர்பான கருப்பொருளிலும் நடைபெறுகிறது. மனதின் குரல் நிகழ்ச்சியில் இந்த அம்சங்கள் தொடர்பாக பிரதமர் பேசியதன் அடிப்படையில் விவாதங்கள் நடைபெற உள்ளன.
அதைத்தொடர்ந்து நடைபெறும் நிறைவு அமர்வில் மத்திய உள்துறை அமைச்சர் திரு அமித் ஷா, ரயில்வே அமைச்சர் திரு அஸ்வினி வைஷ்ணவ், தகவல் ஒலிபரப்புத்துறை அமைச்சர் திரு அனுராக் தாக்கூர், நிதிதுறை இணையமைச்சர் திரு பங்கஜ் சௌத்ரி ஆகியோர் பங்கேற்கின்றனர்.
நிறைவு அமர்வின் போது மனதின் குரல் நிகழ்ச்சியில் 100-வது அத்தியாயத்தை குறிக்கும் வகையில், அஞ்சல் தலை மற்றும் நாணயம் வெளியிடப்படுகிறது.
சுகாதாரம் மற்றும் குடும்ப நலத்துறை அமைச்சகம்
கொவிட் பாதிப்புகள் அதிகரித்து வரும் சத்தீஸ்கர் மற்றும் சண்டிகருக்கு விரைகிறது மத்திய அரசின் உயர்நிலை ஒழுங்கு குழுக்கள்
கொவிட்- 19 பாதிப்புகள் அதிகரித்து வரும் சத்தீஸ்கர் மற்றும் சண்டிகர் மாநிலம் மற்றும் யூனியன் பிரதேசத்திற்கு 2 உயர்நிலை ஒழுங்கு குழுக்களை மத்திய சுகாதார மற்றும் குடும்ப நல அமைச்சகம் அனுப்பி வைத்துள்ளது.
சம்பந்தப்பட்ட மாநில மற்றும் யூனியன் பிரதேச அரசுகளுடன் இணைந்து பாதிப்புகள் அதிகரிப்பதற்கான காரணத்தை ஆராய்வதுடன் தேவையான கட்டுப்பாட்டு நடவடிக்கைகளையும் இந்தக் குழுக்கள் பரிந்துரைக்கும்.
நோய் தடுப்புக்கான தேசிய மையத்தின் இயக்குநர் டாக்டர் எஸ் கே சிங் தலைமையில் ராய்ப்பூரில் உள்ள எய்ம்ஸ், அகில இந்திய சுகாதாரம் மற்றும் பொது நல கழகத்தைச் சேர்ந்த வல்லுநர்கள் அடங்கிய குழு சத்தீஸ்கருக்குச் செல்கிறது.
மத்திய ஜவுளி அமைச்சகத்தின் கூடுதல் செயலாளரும், நிதி ஆலோசகருமான திரு விஜோய் குமார் தலைமையில் புதுதில்லி டாக்டர் ஆர் எம் ஆல் மருத்துவமனை மற்றும் சஃப்தர்ஜங் மருத்துவமனையின் வல்லுநர்கள் குழு சண்டிகர் விரைகிறது.
அண்மைக் காலங்களில் சத்தீஸ்கர் மாநிலத்தில் புதிய பாதிப்புகளும் அன்றாட உயிரிழப்புகளும் அதிகரித்து வருகின்றன. அதேபோல் சண்டிகரிலும் புதிய பாதிப்புகள் உயர்ந்து வருகிறது.
சத்தீஸ்கர் மற்றும் சண்டிகரில் பாதிப்புகள் அதிகம் உள்ள மாவட்டங்கள், பகுதிகளில் பொது சுகாதார நடவடிக்கைகளின் கள நிலவரம் குறித்து இந்த உயர்நிலை ஒழுங்கு குழுக்கள் ஆய்வு மேற்கொண்டு, பரிந்துரைகள், தடுப்பு நடவடிக்கைகள் பற்றி தலைமைச் செயலாளர்/ தலைமை நிர்வாகியிடம் பகிர்ந்துகொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1707817
-----
(Visitor Counter : 106
பாதுகாப்பு அமைச்சகம்
இந்திய கடற்படையில் மாலுமி வேலைக்கு ஆள் சேர்ப்பு
கடற்படையில் மாலுமிகள் பதவிக்கு ஆள் சேர்க்க இந்திய கடற்படை நுழைவுத்தேர்வு  என்ற பெயரில், செப்டம்பர் 2019-ல், கணினி வழி தேர்வு ஒன்றை இந்திய கடற்படை நடத்தவுள்ளது. 1 ஏப்ரல் 2000 முதல் 31 மார்ச் 2003 வரை  பிறந்த திருமணம் ஆகாத ஆண்கள், இப்பணிக்கு விண்ணப்பிக்க தகுதி பெற்றவர்கள் ஆவார்கள். விண்ணப்பதாரர்கள் 10ஆம் வகுப்பு தேர்ச்சி பெற்றிருக்க வேண்டும். மெட்ரிகுலேட் மாலுமிகள் என்று அழைக்கப்படும் இவர்கள், கடற்படையில் சமையல்காரர், உபசரிப்பு மற்றும் சுகாதாரப் பணிகளில் பணிபுரிய தேர்ந்தெடுக்கப்படுவார்கள்.
www.joinindiannavy.gov.in. என்ற இணையதளம் மூலமாக அனுப்பப்படும் விண்ணப்பங்கள் மட்டுமே ஏற்றுக்கொள்ளப்படும். இந்த இணையதளம் தவிர விண்ணப்பப் பதிவுக்கு வேறு எந்த இணையதளமோ அல்லது செயலியோ கிடையாது. எனவே, விண்ணப்பதாரர்கள் இந்த இணையதளத்தில் தங்களது பயனாளர் கணக்கை தொடங்கி, அதன் பிறகு மின்னஞ்சலில் வரக்கூடிய தகவலின் அடிப்படையில், விண்ணப்பங்களை ஆன்லைன் முறையில் பதிவு செய்ய வேண்டும். இணையதளத்தில் பதிவு செய்த பிறகு, விண்ணப்பதாரர்கள் தங்களது சுய விவரங்கள், கல்வித்தகுதி மற்றும் முகவரி உள்ளிட்ட விவரங்களை பூர்த்தி செய்ய வேண்டும். மேலும் விண்ணப்பதாரர்கள் தாங்கள் பதிவு செய்யும் விவரங்களுக்கு ஆதாரமாக உரிய ஆவணங்களையும் தங்களது கணக்குகளில் பதிவேற்றம் செய்ய வேண்டும். இணையதளத்தில் முன்கூட்டியே பதிவு செய்து வைத்த விண்ணப்பதாரர்கள், இணையதள விண்ணப்பப் பதிவு தொடங்கும்போது ஏற்படும் நெரிசலில் சிக்காமல் விரைவாக விண்ணப்பிக்கலாம் என அறிவுறுத்தப்படுகிறது.
இந்த நுழைவுத் தேர்வில் தேர்ச்சி பெறும் விண்ணப்பதாரர்கள், அடுத்த கட்டமாக உடல்தகுதி மற்றும் மருத்துவ சோதனைகளுக்கு உட்படுத்தப்பட்டு, அதன்பின், பணிக்கு தேர்ந்தெடுக்கப்பட்டவர்கள் பட்டியல் அறிவிக்கப்பட்டு, ஒடிசாவில் உள்ள ஐஎன்எஸ் சில்க்கா பயிற்சி மையத்தில் பயிற்சி பெற அழைக்கப்படுவார்கள். இந்தப் பயிற்சி 2020 ஏப்ரல் மாதம் தொடங்கும். உடல் தகுதி மற்றும் மருத்துவ தகுதி உள்ளிட்ட விவரங்களை அறிந்து கொள்ள www.joinindiannavy.gov.in. என்ற இணையதளத்தைக் காணவும்.
விண்ணப்பதாரர்கள் பொது சேவை மையங்களையும் அணுகி, விண்ணப்பங்களை பூர்த்தி செய்யலாம். இதற்கு கட்டணமாக ரூ.60 மற்றும் அதற்குரிய ஜி.எஸ்.டி. வரியை செலுத்தி இந்த சேவையை பெறலாம். விண்ணப்பங்கள் இணையதளத்தில் சமர்ப்பிக்கப்படும்போது, ஆன்லைன் முறையிலேயே விண்ணப்பக் கட்டணத்தை செலுத்த வேண்டும்.
அணுசக்தி அமைச்சகம்
பிரிட்டனின் ருதர்ஃபோர்டு ஆப்பிள்டன் முன்னணி ஆய்வகவசதியை அதிகரிக்க இந்தியா ஒத்துழைப்பு வழங்க உள்ளது
பிரிட்டனின் ருதர்ஃபோர்டு ஆப்பிள்டன் முன்னணி ஆய்வகத்தை மத்திய அறிவியல் மற்றும் தொழில்நுட்பம் , புவி அறிவியல், பிரதமர் அலுவலகம், பணியாளர், பொதுமக்கள் குறை தீர்வு, ஒய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் இன்று பார்வையிட்டார். அங்கு ஆராய்ச்சியாளர்களை அவர் சந்தித்தார்.
பிரிட்டனின் அறிவியல் மற்றும் தொழில்நுட்பக் கவுன்சிலின் கீழ் இயங்கும் தேசிய அறிவியல் ஆராய்ச்சி ஆய்வகங்களில் ருதர்ஃபோர்டு ஆப்பிள்டன் ஆய்வகமும் ஒன்றாகும். பிரிட்டனுக்கான ஆராய்ச்சி வசதிகளுடன் சர்வதேச அளவில் பெரிய நிறுவனங்களுடன் ஒருங்கிணைந்தும் இந்த ஆய்வகம் செயல்படுகிறது.
இந்த நிகழ்ச்சியில் பேசிய டாக்டர் ஜிதேந்திர சிங், இந்தியா ஜி20 அமைப்பின் தலைமைப் பொறுப்பை ஏற்றுக் கொண்டுள்ள நிலையில், உலகம் முழுவதும் ஒரே குடும்பம் என்ற பொருள் தரும் வகையில் வசுதைவ குடும்பகம் என்ற கருப்பொருளை பிரதமர் திரு. நரேந்திர மோடி அளித்துள்ளதாக கூறினார். இந்தத் தத்துவத்துடன், மனிதகுலத்தின் நலனுக்காக, அறிவியல் மற்றும் புதிய கண்டுபிடிப்புகளில் தனது அனுபவங்களை பகிர்ந்து கொள்ள இந்தியா தயாராக இருப்பதாக அவர் தெரிவித்தார். அறிவியல் மற்றும் புத்தாக்கத் துறையில் இங்கிலாந்து நீண்ட காலமாக இந்தியாவுடன் ஒத்துழைப்பு வழங்கி பாரம்பரிய பங்குதாரராக திகழ்கிறது என்று அவர் கூறினார்.
ருதர்ஃபோர்டு ஆப்பிள்டன் ஆய்வகத்தின் பணிகளைப் பாராட்டிய டாக்டர் ஜிதேந்திர சிங், நானோ இயக்கத்தின் கீழ் மத்திய அரசின் அறிவியல் மற்றும் தொழில்நுட்பத் துறை, அணுசக்தி ஆராய்ச்சியில் இந்தியா குறிப்பிடத்தக்க அளவில் முன்னேற்றம் கண்டுள்ளதாக தெரிவித்தார்.
ரூ.2,600 கோடியில் மகாராஷ்டிரா மாநிலத்தில் புவியீர்ப்பு அலை தொடர்பான லிகோ – இந்தியா நவீன திட்டத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் வழங்கியிருப்பது மகிழ்ச்சியளிப்பதாக அவர் தெரிவித்துள்ளார்.
அறிவியல் மற்றும் தொழில்நுட்ப அமைச்சகத்தின் உயர்மட்ட அதிகாரிகள் குழுவுடன் டாக்டர் ஜிதேந்திர சிங் பிரிட்டனில் 6 நாள் பயணம் மேற்கொண்டுள்ளார்.
பிரதமர் அலுவலகம்
ஜூன் 21-ம் தேதி 9-வது சர்வதேச யோகா தினம் கொண்டாடப்படுவதை மக்களுக்கு பிரதமர் நினைவுபடுத்தியுள்ளார்
ஜூன் 21-ம் தேதி 9-வது சர்வதேச யோகா தினம் கொண்டாடப்பட உள்ளதை மக்களுக்கு பிரதமர் திரு நரேந்திர மோடி நினைவுபடுத்தியுள்ளார். நமது மனம் மற்றும் உடல் வளத்தை அதிகரிக்கும் பழமையான நடைமுறையைக் கொண்டாட நம்மை தயார்படுத்திக்கொள்வோம் என திரு மோடி கூறியுள்ளார்.
ஆயுஷ் அமைச்சகம் வெளியிட்டுள்ள ட்விட்டர் பதிவிற்கு பிரதமர் கூறியிருப்பதாவது:
“சர்வதேச யோகா தினத்திற்கு இன்னும் 3 வாரங்களே உள்ளன. மனநலம் மற்றும் உடல் நலத்தை அதிகரிக்கும் பழமையான நடைமுறையைக் கொண்டாட நாம் நம்மைத் தயார்படுத்திக்கொள்வோம். ஆரோக்கியமான, மகிழ்ச்சியான சமுதாயத்தை நாம் உருவாக்குவோம்”.
நிலக்கரி அமைச்சகம்
ஜூலை மாதத்தில் நிலக்கரி உற்பத்தி 14.11% அதிகரித்து 68.75 மில்லியன் டன்னாக அதிகரித்துள்ளது
2023-24 நிதியாண்டில் ஜூலை வரை ஒட்டுமொத்த நிலக்கரி உற்பத்தி 292.12 மில்லியன் டன்னாக உள்ளது.
ஜூலை நிலக்கரி விநியோகம் 74.33 மில்லியன் டன்னை எட்டியது
நிலக்கரி அமைச்சகம் ஜூலை 23 மாதத்தில் ஒட்டுமொத்த நிலக்கரி உற்பத்தியில் கணிசமான உயர்வை எட்டியுள்ளது, இது கடந்த ஆண்டு ஜூலை மாதத்தின் 60.25 மெட்ரிக் டன் என்ற அளவை விட 14.11% அதிகரிப்பாகும். கோல் இந்தியா லிமிடெட்  உற்பத்தி ஜூலை 22 இல் 47.29 மெட்ரிக் டன்னிலிருந்து 13.41% வளர்ச்சியுடன் ஜூலை 23 மாதத்தில் 53.63 மெட்ரிக் டன்னாக அதிகரித்துள்ளது. ஒட்டுமொத்த நிலக்கரி உற்பத்தி  2022-24 நிதியாண்டில் 292.12 மெட்ரிக் டன்  அதிகரித்துள்ளது, இது 2022-23 நிதியாண்டின் இதே காலகட்டத்தில் 265.94 மெட்ரிக் டன்னுடன் ஒப்பிடும்போது 9.84% வளர்ச்சியுடன் உள்ளது.
கூடுதலாக, ஜூலை '23 இல் நிலக்கரி அனுப்புதல் ஒரு குறிப்பிடத்தக்க ஊக்கத்தைக் கண்டது, இது ஈர்க்கக்கூடிய 74.33 மெட்ரிக் டன்னை எட்டியது, இது ஜூலை 22 இல் பதிவு செய்யப்பட்ட 67.46 மெட்ரிக் டன்னுடன் ஒப்பிடும்போது குறிப்பிடத்தக்க முன்னேற்றத்தைக் காட்டுகிறது. இது 10.19% வளர்ச்சி விகிதமாகும்.
நாடு முழுவதும் நிலக்கரி சீராக விநியோகிக்கப்படுவதை உறுதி செய்வதில் நிலக்கரி விநியோக சங்கிலியின் செயல்திறனை இது எடுத்துக்காட்டுகிறது. மழைக்காலத்தில் சீரான நிலக்கரி உற்பத்தி மற்றும் அனுப்புதலை உறுதி செய்ய நிலக்கரி அமைச்சகம் உறுதிபூண்டுள்ளது, மேலும் சுரங்க நடவடிக்கைகளைப் பாதுகாப்பதற்கும் செயல்பாட்டு செயல்திறனை மேம்படுத்துவதற்கும் பலவிதமான உத்திகளை செயல்படுத்தியுள்ளது.
நிலக்கரி உற்பத்தி, அனுப்புதல் மற்றும் கையிருப்பு நிலை குறிப்பிடத்தக்க உயரங்களை எட்டியதால் நிலக்கரித் துறை முன்னெப்போதும் இல்லாத உயர்வைக் கண்டுள்ளது. நிலக்கரி பொதுத்துறை நிறுவனங்களின் இடைவிடாத அர்ப்பணிப்பு அசாதாரண வளர்ச்சியைத் தூண்டுவதில் முக்கிய பங்கு வகிக்கிறது. நம்பகமான மற்றும் நெகிழ்திறன் மிக்க எரிசக்தித் துறையை உறுதி செய்வதற்கான ஒத்துழைப்பு முயற்சிகள், தொழில்நுட்ப முன்னேற்றம் மற்றும் நிலையான நடைமுறைகளுக்கு நிலக்கரி அமைச்சகம் உறுதிபூண்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
'நிர்வாகச் சீர்திருத்தங்கள் மூலம் குடிமக்களையும், அரசாங்கத்தையும் ஒன்றிணைத்தல்' என்ற தலைப்பிலான மாநாடு, இளம்சிந்தனையாளர்களின் தொலைநோக்குப்பார்வையுடன் நிறைவு பெற்றது
இந்திய அரசின் நிர்வாகச் சீர்திருத்தங்கள் மற்றும் பொதுமக்கள் குறைகள் துறை, அருணாச்சலப் பிரதேச அரசுடன் இணைந்து, இட்டா நகரில், நிர்வாகச் சீர்திருத்தங்கள் வாயிலாக குடிமக்களையும், அரசாங்கத்தையும் நெருக்கமாக இணைத்தல் என்ற தலைப்பில், ஆகஸ்ட் 18,19 ஆகிய நாட்களில் இரண்டுநாள் மாநாட்டுக்கு ஏற்பாடு செய்திருந்தது.
இரண்டுநாள் மாநாட்டை, அருணாச்சலப் பிரதேச முதல்வர் திரு.பேமா கண்டுவுடன் இணைந்து, மத்திய அறிவியல் மற்றும் தொழில்நுட்ப அமைச்சர் டாக்டர்.ஜிதேந்திர சிங் தொடங்கி வைத்தார். அப்போது பேசிய அவர், 2014-ம் ஆண்டுக்கு முன், மத்திய அரசின் தொலைநோக்குத் திட்டங்களால், வடகிழக்குப் பகுதிகள் பொருளாதார ரீதியாக மிகவும் பாதிக்கப்பட்டன. ஆனால், 2014-ம் ஆண்டு மோடி அரசு பதவியேற்ற பின், நாட்டின் வளர்ச்சியடைந்த பிற பகுதிகளை போன்ற, இப்பகுதிகளையும் கொண்டுவர முயற்சி மேற்கொள்ளப்பட்டது. பிரதமர் மோடி தலைமையின்கீழ், கடந்த 8 ஆண்டுகளில் வடகிழக்கு மாநிலங்களின் பணி கலாச்சாரத்தில் புரட்சிகர மாற்றங்கள் ஏற்பட்டுள்ளன என்று தெரிவித்தார்.
இதன் பயனாக தற்போது, வடகிழக்கு மாநில வளர்ச்சி திட்டங்களுக்கான நிதியுதவி, 100 சதவீதமாக உள்ளது என்றும், குறிப்பிட்ட காலக்கெடுவுக்குள் திட்டங்கள் முடிக்கப்படுவதாகவும் குறிப்பிட்டார். ஒவ்வொரு மாநிலமும், அதன் தலைநகருடன் ரயில்வே மூலம் இணைக்கப்பட்டிருப்பதாகவும், 8 மாநிலங்கள் ஒவ்வொன்றும், அதற்கென விமான நிலையத்தை கொண்டுள்ளதாகவும் கூறினார். குவஹாத்தி விமான நிலையம் ஒரு முக்கியத்துவம் வாய்ந்த சர்வதேச விமான நிலையமாக மாறியுள்ளது என்றும் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853105
பெண்கள் மற்றும் குழந்தை நலன் அமைச்சகம்
கடந்த ஆண்டுகளில் சிசேரியன் அறுவை சிகிச்சை அசாதாரணமாக அதிகரிப்பு; மத்திய அரசு நடவடிக்கை
தேவையற்ற சூழ்நிலைகளில் சி-செக்ஷன் என்று அழைக்கப்படும் சிசேரியன் அறுவை சிகிச்சை அதிகரிப்பதை தடுக்க மத்திய அரசு நடவடிக்கை எடுத்துள்ளது.
மத்திய பெண்கள் மற்றும் குழந்தைகள் மேம்பாட்டு துறை அமைச்சர் திரு. மேனகா சஞ்சய் காந்தி, பிப்ரவரி 2017-ல் மத்திய சுகாதார துறை அமைச்சரிடம் கடந்த சில ஆண்டுகளில் பல்வேறு மாநிலங்களில் சிசேரியன் அறுவை சிகிச்சை அசாதாரணமாக அதிகரித்துள்ளது என்று கவலை தெரிவித்து இருந்தார். உலக சுகாதார அமைப்பின்  பரிந்துரையின்படி மொத்த பிள்ளைப்பேறில் 10 முதல் 15% வரையே சிசேரியன் அறுவை சிகிச்சை முறையில் நடைபெற வேண்டும் என்பதை சுட்டிகாட்டிய திருமதி காந்தி சில மாநிலங்களில் இது மிக அதிக சதவீதமாக உள்ளது என்று கூறி இருந்தார். தமிழ் நாட்டில் இது 34% மற்றும் தெலுங்கானவில் இது 54% உள்ளது. பல்வேறு மாநிலங்களில் உள்ள தனியார் மருத்துவமனைகளில் இந்த சிகிச்சை சதவீதம் இதைவிட அதிகமாகி உள்ளது வருத்தம் அளிப்பதாக கூறி இருந்தார்.
மத்திய பெண்கள் மற்றும் குழந்தைகள் மேம்பாட்டு துறை அமைச்சரின் கடிதத்திற்கு பதில் அளித்த மத்திய சுகாதார துறை அமைச்சர் திரு. ஜெ.பி. நட்டா, அவரின் கருத்து உண்மையானது மற்றும் இந்த சிகிச்சை சதவீதத்தை கட்டுபடுத்த சுகாதார அமைச்சகம் நடவடிக்கை எடுத்துவருகிறது என்றார். முதல் படியாக மத்திய அரசு சுகாதார திட்டம் கீழ் தெரிவு செய்து பட்டியலில் இருக்கும் தனியார் மருத்துவமனையில் செய்யப்படும் அறுவை சிகிச்சை மற்றும் சுக பிரசவம் குறித்த விவரங்களை அனைவரும் காணக்கூடிய வகையில் மருத்துவமனையின் வரவேற்பு அறையில் காட்சிப்படுத்த வேண்டும். தேவையான பெண்களுக்கு மட்டுமே அறுவை சிகிச்சை செய்யவேண்டும் என்பதை உறுதி செய்ய அனைத்து மாநிலங்களுக்கும் யூனியன் பிரதேசங்களுக்கும் “உயர்ந்து வரும் அறுவை சிகிச்சை வீகிதத்தின் உறுதிபாடு மற்றும் பாதிப்பு ஆகியவற்றை கண்டறிதல் மற்றும் அப்பிரச்சினைகளுக்குகான சாத்திய தீர்வுகள்”  என்ற அறிக்கை அனுப்பிவைக்கப்பட்டுள்ளது. தேவையற்ற சி-செக்க்ஷ்ன்ஸ் அறுவை சிகிச்சை குறித்து இந்தியாவின் மகப்பேறு மற்றும் பெண்ணோயியல் சமுகத்தினருக்கு கூறப்பட்டுள்ளது. கூடுதலாக, மாநிலங்கள் அவ்வப்போது இந்த பிரச்சனை குறித்த சுகாதார வசதிகளின் தணிக்கை செய்யவேண்டும்.
சமந்தப்பட்டவர்களுக்கு இந்த பிரச்சனையை கையாள தகுந்த உத்தரவுகள் வழங்கியதிற்கு மத்திய பெண்கள் மற்றும் குழந்தைகள் மேம்பாட்டு துறை அமைச்சர் திரு. மேனகா சஞ்சய் காந்தி மத்திய சுகாதார அமைச்சகத்திற்கு நன்றி தெரிவித்துள்ளார். இந்த நடவடிக்கைகள் சிசேரியன் அறுவை சிகிச்சையை குறைக்கும் என்று நம்புவதாகவும் அவர் தெரிவித்தார்.
(Visitor Counter : 42